|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 40 35ounz@vojvodina.gov.rs |
|  | KLASA: 000255194 2025 09427 001 000 000 001 | DATUM: 29. 1. 2025. godine |
|  |  |  |

Na temelju članka 5. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Sl. list APV“, broj: 14/15 i 10/17), članka 2. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje i projekata u području podizanja kvalitete obrazovno-odgojnog procesa srednjeg obrazovanja – troškovi organiziranog prijevoza učenika srednjih škola sa sjedištem u AP Vojvodini na Sajam obrazovanja u Novom Sadu, za 2025. („Službeni list APV“, broj: 5/25), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/24), pokrajinski tajnik raspisuje:

**NATJEČAJ**

**ZA FINANCIRANJE I SUFINANCIRANJE PROGRAMA I PROJEKATA U PODRUČJU PODIZANJA KVALITETE OBRAZOVNO-ODGOJNOG PROCESA SREDNJEG OBRAZOVANJA – TROŠKOVI ORGANIZIRANOG PRIJEVOZA UČENIKA SREDNJIH ŠKOLA SA SJEDIŠTEM U AP VOJVODINI NA SAJAM OBRAZOVANJA U NOVOM SADU ZA 2025. GODINU**

Pokrajinsko tajništvo za obrazovanje, propise, upravu i nacionalne manjine – nacionalne zajednice će, sukladno Financijskom planu i financijskim mogućnostima u proračunskoj 2025. godini, financirati i sufinancirati projekte u području podizanja kvalitete obrazovno-odgojnog procesa srednjeg obrazovanja – troškovi organiziranog prijevoza učenika srednjih škola sa sjedištem u APV na Sajam obrazovanja u Novom Sadu, za 2025. godinu u iznosu od 2.000.000,00 dinara.

Pravo sudjelovanja na Natječaju imaju ustanove srednjeg obrazovanja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave. Navedena sredstva namijenjena su za podizanje kvalitete obrazovno-odgojnog procesa srednjeg obrazovanja – za troškove organiziranog prijevoza učenika srednjih škola sa sjedištem u APV na Sajam obrazovanja, koji će se održati u razdoblju od 20. do 22. ožujka 2025. godine u Novom Sadu.

Podnositelj prijave, uz prijavu na natječaj, treba priložiti:

1. Presliku potvrde o poreznom identifikacijskom broju,
2. Neobvezujuću ponudu o cijeni organiziranog prijevoza učenika na Sajam obrazovanja u Novom Sadu s naznačenim brojem sudionika korisnika usluge.

**ODLUČIVANJE O ZAHTJEVIMA I NAČIN PRIJAVE**

O dodjeli sredstava korisnicima odlučuje pokrajinski tajnik na prijedlog Povjerenstva za provedbu natječaja, koje razmatra pristigle prijave.

Kriteriji za dodjelu sredstava su:

* veličina ciljne skupine,
* stupanj uključenosti ciljne skupine kojoj je projekt namijenjen,
* uključenost partnerskih institucija u realizaciju projekta.

**NAČIN PODNOŠENJA PRIJAVE:**

Prijava na Natječaj podnosi se u pismenoj formi na jedinstvenom obrascu koji se objavljuje na mrežnoj stranici Tajništva i dostavlja se u papirnatom obliku u zatvorenoj omotnici na adresu:

**POKRAJINSKO TAJNIŠTVO ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE, BULEVAR MIHAJLA PUPINA 16, 21000 NOVI SAD**, s naznakom naziva natječaja/programa i projekta, poštom ili osobno predajom pisarnici pokrajinskih tijela uprave (na navedenu adresu) u vremenu od 9.00 do 14.00 sati.

 Cjelokupna natječajna dokumentacija može se preuzeti **od 29. 1.**  **2025. godine** na internetskoj adresi Tajništva: [**www.puma.vojvodina.gov.rs**](http://www.puma.vojvodina.gov.rs/)

Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, te ukoliko u roku od 8 dana podnositelj prijave ne postupi po zahtjevu za dopunu dokumentacije, Tajništvo će prijavu smatrati nepotpunom.

Rok za podnošenje prijava je 14. veljače 2025. godine.

**Jedna pravna osoba može podnijeti samo jednu prijavu.**

Povjerenstvo će rješenjem odbaciti nepotpune, nedopuštene i nepravodobne prijave.

**Dodatne informacije u vezi s realizacijom Natječaja mogu se dobiti na telefon 021/487-4035.**

**POKRAJINSKI TAJNIK**

 **Róbert Ótott**